
Nehezen forgácsolható anyagok furatmegmunkálási tapasztalatai és eredményei

Kulcsszavak: fúró élgeometria, bevonatos fúrók, bevonatos menetformázó, magfurat, menetminőség, szerszámminősítés
A TDK dolgozat a modern furatmegmunkálással foglalkozik, azon belül is a telibe-fúrással, illetve a menetformázással. Ismerteti az említett technológiák fejlődését, új geometriákat és bevonatokat mutat be, vázolja elérhető eredményeket és a fejlesztés irányát, majd kapcsolatot teremt a két művelet között.
A fúrási vizsgálatoknál két gyártó élgeometriában és bevonatában is különböző termékét hasonlítja össze. Bemutatja a kísérletek körülményeket, majd a megmunkálás közben mért jellemzők (nyomatékigény, az előtolás irányú erő) és a megmunkálás után elkészített furatok méret- és alakpontossága, felületi érdessége, valamint a fúrás közben keletkezett forgácsalakból von le következtetéseket.
A menetformázás vizsgálata két gyártó összesen hét szerszámára terjedt ki. A vizsgálat fő célja az eltérő geometriák, illetve bevonatok tartósságának (éltartamának) összehasonlítása volt, amelyet a készített menetek számával jellemez. Rávilágít a kopás alakulása és a nyomatékigény növekedése közötti egyértelmű összefüggésre. Ezt követően a magfurat minőségének hatásaival foglalkozik. Elemzi a magfuratot készítő csigafúró kopásával összefüggő jelenségeket, a furatátmérő nagyon fontos hatásait az éltartamra illetve a menet minőségére. Végezetül kijelöli a kutatás további irányait és összefoglalja a kísérlet legfontosabb eredményeit.



